
NOTĂ INFORMATIVĂ
la proiectul Decizie Consiliului sătesc Cotiujeni

„Cu privire la amalgamarea voluntară a unităților administrativ-teritoriale
orașul Briceni, satul Cotiujeni ,comuna Berlinți,  și satul Tabani  ”.

	1.Denumirea sau numele autorului și, după caz, a/al participanților la elaborarea proiectului actului normativ

	Proiectul deciziei Consiliului sătesc Cotiujeni „Cu privire la amalgamarea voluntară a unităților administrativ-teritoriale orașul Briceni, satul Cotiujeni , comuna Berlinți și satul Tabani  ”, este elaborat de către primarul satului Cotiujeni, dl Mihail Ursu.

	2.Condițiile ce au impus elaborarea proiectului actului normativ

	2.1.Temeiul legal sau, după caz, sursa proiectului actului normativ
Proiectul a fost elaborat în temeiul art. 14 alin. (2) lit. k1) din Legea nr. 436/2006 privind administraţia publică locală; în conformitate cu prevederile art.5, 6, 8 și 11 ale Legii nr. 225/2023 cu privire la amalgamarea voluntară a unităților administrativ-teritoriale; pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023.

	2.2.Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative.
Necesitatea elaborării proiectului de decizie este determinată de parcurgerea etapelor procedurale aferente procesului de amalgamare voluntară a unităților administrativ-teritoriale, orașul Briceni ,satul Cotiujeni, comuna Berlinți și  satul Tabani  , precum și de necesitatea exprimării voinței autorității deliberative locale cu privire la aprobarea amalgamării voluntare.
În cadrul discuțiilor preliminare purtate întrere prezentanții unităților administrativ-teritoriale vizate, a fost examinată oportunitatea inițierii și realizării procesului de amalgamare voluntară, având drept obiectiv consolidarea capacității administrative, instituționale și financiare a autorităților administrației publice locale, eficientizarea utilizării resurselor publice și îmbunătățirea calității serviciilor publice prestate populației.
Unitățile administrativ-teritoriale orașul Briceni, satul Cotiujeni , comuna Berlinți și satul   Tabani sunt unități administrativ-teritoriale învecinate, care asigură continuitatea teritorială a viitoarei unități administrativ-teritoriale amalgamate. Orașul Briceni este propus drept centru administrativ al viitoarei unități administrativ-teritoriale amalgamate, dispunând de capacitatea necesară pentru exercitarea funcțiilor administrative și pentru asigurarea accesului populației la serviciile publice locale.
Procesul de amalgamare voluntară urmărește creare a unor condiții mai eficiente de administrare locală, prin utilizarea rațională a resurselor financiare, umane și patrimoniale, optimizarea cheltuielilor administrative, consolidarea capacității de planificare și implementare a proiectelor de dezvoltare locală, precum și sporirea capacității de atragere a investițiilor.
Cadrul normativ aplicabil este constituit din prevederile Legii nr. 225/2023 cu privire la amalgamarea voluntară a unităților administrativ-teritoriale, Legii nr. 436/2006 privind administrația publică locală, precum și ale Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023. Aceste acte normative stabilesc condițiile, etapele, competențele și procedura ce urmează a fi respectate de autoritățile administrației publice locale în procesul de amalgamare voluntară.

În acest context, elaborarea proiectului de decizie este necesară pentru aprobarea amalgamării voluntare a unităților administrativ-teritoriale orașul Briceni, satul Cotiujeni, comuna Berlinți și satul Tabani  , precum și pentru asigurarea continuității procedurale prin recepționarea deciziilor consiliilor locale participante și transmiterea dosarului consolidat către Cancelaria de Stat a Republicii Moldova.

2.3. Propuneri pentru conținutul proiectului de decizie
Având în vedere cele expuse, precum și prevederile legislației în vigoare, se propune adoptarea unei decizii care să prevadă, în esență, următoarele:
1.   Se  aprobă amalgamarea voluntară a unităților administrativ-teritoriale orașul Briceni, satul Cotiujeni, comuna Berlinți și  satul Tabani   .

2.   Se  stabilește, că centrul administrativ  al UAT  amalgamate constituit din orașul Briceni, satul Cotiujeni ,comuna Berlinți și satul Tabani    raionul Briceni va  fi  UAT  Briceni.

3. Se  pune în sarcina dlui Mihail Ursu, primarul satului Cotiujeni, transmiterea
deciziei de amalgamare voluntară și documentele aferente aprobate de consiliul
local către Primăria Briceni, selectată în calitate de centru administrativ al unității
administrativ-teritoriale amalgamate pentru consolidarea dosarului de amalgamare voluntară. 








             Primar
         de Cotiujeni                                 URSU MIHAIL






















Notă informativă
privind rezultatele sondajului de identificare a priorităților locale  UAT  satul Cotiujeni
În perioada 18-19 iunie 2026 ,în localitatea  Satul Cotiujeni, a fost desfășurat un sondaj în rândul locuitorilor, cu scopul de a identifica principalele probleme și priorități locale care necesită atenție în perioada următoare.
Sondajul a fost realizat din casă în casă la toți locuitorii satului Cotiujeni prin distribuirea chestionarelor către locuitori. În total, au fost întocmite 610 chestionare, dintre care au fost   colectate 607 chestionare la care au participat aproximativ 2000  cetățeni.
Chestionarul a oferit locuitorilor posibilitatea să indice problema pe care o consideră cea mai importantă pentru localitate, dar și să formuleze sugestii sau comentarii suplimentare.
[bookmark: _pxog3gk6hcj2]1. Numărul total de chestionare completate
În urma procesului de colectare, au fost înregistrate 607 chestionare completate.
Acest număr reflectă participarea locuitorilor la procesul de consultare și oferă o bază importantă pentru înțelegerea priorităților comunității.
[bookmark: _vhrnvmj9a769]2. Principalele priorități indicate de locuitori
În baza chestionarelor completate, locuitorii au indicat următoarele priorități principale:
1. ”Reparația și întreținerea drumurilor locale” – 290 chestionare
2. ”Extinderea apeductului,renovarea apeductului vechi și schimbarea turnurilor de acumulare a apei din sect.nr1;nr.3;nr.4 ; nr.5” – 182 chestionare
3. ”Construcția și instalarea unui parc fotovoltaic pentru asigurarea cu lumină instituțiile publice din sat,iluminatul stradal și fântânile arteziene” – 46 chestionare;
4. ” Procurarea tehnuicii speciale și tomberoanelor pentru evacuarea  gunoiului” – 89 chestionare.
Cele mai multe răspunsuri au vizat ”Reparația și întreținerea drumurilor locale” – 290 chestionare  ceea ce arată că această problemă este percepută de locuitori ca fiind una dintre cele mai urgente pentru comunitate.
[bookmark: _vv6s9zrbddag]3. Observații și sugestii din partea locuitorilor
Pe lângă alegerea priorităților principale, unii locuitori au formulat și comentarii sau sugestii suplimentare. Printre acestea se regăsesc:
· comentariu 1 -  au dorit  de a deschide un azil de bătrâni;
· comentariu 2 – să funcționeze cabinetul stomatologic și un cabinet de fizioterapie;
· comentariu 3 – farmacia și CMF  Cotiujeni să funcționeze  mai departe.
Aceste observații pot fi utile pentru autoritățile locale în procesul de planificare a intervențiilor viitoare și în pregătirea discuțiilor publice cu locuitorii.
[bookmark: _qa4ck92ce7fm]4. Concluzii
În baza rezultatelor sondajului, se recomandă ca prioritățile indicate de locuitori să fie examinate de către Primăria și Consiliul Local, precum și să fie adus la cunoștință în cadrul grupului de lucru comun, iar concluziile să fie integrate în planificarea acțiunilor de dezvoltare locală și în procesul de consultare privind amalgamarea voluntară.

